open-index/open-wikipedia-markdown huggingface dataset:
Songo Mnara

**Songo Mnara** je otok u općini Kilwa u Tanzaniji, nadomak njene obale. Od 13. do 16. stoljeća su trgovci sultanata Kilwa razvili susjednu otočku luku Kilwa Kisiwani do te mjere da su joj se divili europski istraživači poput Vasca da Game. Zbog toga su njezine ruševine, zajedno s rezedencijalnima na otoku Songo Mnara, upisane na UNESCO-v popis mjesta svjetske baštine u Africi još 1981. godine, a na popis ugroženih mjesta svjetske baštine su dospjele zbog propadanja lokaliteta usljed različitih uzroka poput erozije ili zaraslosti biljkama.

## Povijest i odlike

U 11. stoljeću otok Kilwa Kisiwani je prodan perzijskom trgovcu Ali bin Al-Hasanu koji je osnovao grad i Kilwanski sultanat. Slijedećih stoljeća Kilwa je izrasla u glavno trgovačko središte, njegov teritorij se prostirao i na kopno, uključujući grad Zimbabve. Trgovci s Kilwa Kisiwanija su trgovali zlatom i srebrom iz Zimbabvea, slonovačom iz Tanzanije, biserima i parfemima iz Arabije, te azijskim začinima, perzijskom lončarijom, i kineskim porculanom. Većina ukupne robe Indijskog oceana prolazila je kroz njihove ruke. Do 12. stoljeća Kilwa je, pod upravom Mahdalija, postala najsnažnija sila istočnoafričke obale. Omanski dokument *al-Maqama al Kilwiyya* iz oko 1200. godine navodi detalje misije koja je preobratila Kilwu na ibadizam (oblik islama odvojen od sunita i šijita). God. 1330., Abu Abdullah Ibn Battuta je zabilježio svoju posjetu gradu i pohvalio je poniznost i vjeru Kilwanskog vladara, sultana al-Hasan ibn Sulaimana. Iz ovog razdoblja potječu ruševine na otoku Songo Mnara koje uključuju pet džamija i nekoliko nastambi od zbijene gline i drveta unutar zidina. Jako oštećeni ostaci velike građevine su identificirani kao "palača", iako za to nema dokaza.

Na vrhuncu moći u 15. stoljeću Kilwanski sultanat je vladao gradovima-državama kao što su: Malindi, Mombassa, Pemba, Zanzibar, Mafia, Comoro, Mozambik, Sofala; a imao je svoje trgovačke postaje s druge strane kanala na Madagaskaru. Početkom 16. stoljeća, Vasco da Gama je uspio izvući danak od ove bogate islamske države, ali je nedugo potom, 1505. god., portugalska flota, pod vodstvom Francisca Alemide, okupirala otok. Grad su zauzeli arapski plaćenici već 1512. godine i grad je uspio donekle povratiti svoj prijašnji utjecaj.

God. 1784. Kilwa je pala pod utjecaj omanskih vladara Zanzibara, a Francuzi su se utvrdili na sjevernom vrhu otoka. Grad je zbog učestalih sukoba napušten 1840-ih, a od 1886. do 1918. godine bio je njemačkom kolonijom.

Spomenici Songo Mnara su u velikoj opasnosti od erozije tla usljed padalina, ali i od vegetacije koja drobi njihove zidove.

## Izvori

* Ross E. Dunn, *The Adventures of Ibn Battuta*, 2005., University of California Press, 
* H. Neville Chittick, *Kilwa: an Islamic trading city on the East African coast (2 Vols)*, 1974., Nairobi: British Institute in Eastern Africa

## Vanjske veze

* Ruševine sultanata Kilwa   Posjećeno 3. studenog 2011.
* Songo Mnara na stranicama fundacije World Monuments Fund Watch  Posjećeno 3. studenog 2011.
Kondoa

**Kondoa** je jedno od pet oblasti pokrajine Dodoma u Tanzaniji, koje je prema popisu stanovništva iz 2002. godine imalo 429.824 stanovnika. 

Kondoa je najpoznatija po brojnim arheološkim lokalitetima, plitkim špiljama iznad stepe, na čijim stijenama se nalaze brojne prapovijesne slikarije. Lokalitet se nalazi na istočnim Masai liticama Doline velike rasjeline, na autoputu Kondoa-Arusha, oko 20 km sjeverno od grada Kondoa (*Kondoa Mjini*). Na gotovo vertikalnim liticama sedimentnih stijena, na površini od 2,336 km², nalazi se 150 prirodnih zaklona sa slikama za koje se vjeruje da su stare do 2.000 godina. Na njima su prikazane izdužene figure ljudi, životinja i prizori lova. Mnoge su visoke umjetničke vrijednosti i prikazuju sekvence koje pružaju jedinstveno svjedočenje o promjeni društveno-ekonomske kulture od lovaca-skupljača na poljoprivredno-stočarski način života, te uvjerenja i ideje povezane s različitim društvima. Neka od skloništa se još uvijek smatraju ritualima povezani s ljudima koji žive u njihovoj blizini, odražavajući kontinuitet njihovih vjerovanja, rituala i kozmološke tradicije. Zbog toga su ovi lokaliteti upisani na UNESCO-v popis mjesta svjetske baštine u Africi 2006. godine. 

## Izvori

## Veze
Slični lokaliteti u Africi:
* Tsodilo (Bocvana)
* Tadrart Akakus (Libija)
* Tasili n'Adžer (Alžir)
* Chongoni (Malavi)
* Ténéré (Niger)

## Vanjske veze
* roughguides.com   Posjećeno 4. studenog 2011.
Serengeti

**Serengeti** je ekosustav prostranih savana u sjevernoj Tanzaniji i jugozapadnoj Keniji na oko 30.000&nbsp;km², u kojemu se događa najveća seoba sisavaca na svijetu, koju često zovu "Deseto svjetsko čudo prirode". Ime mu na jeziku Masaia znači "beskrajne ravnice". Područje ekosustava Serengeti obuhvaća i zaštićeni rezervat Ngorongoro (u kojemu obitava oko 40.000 pripadnika plemena Masai) sa smještajem za turiste u *Ngorongoro Wildlife Lodge*, te rezervat Maswa i park prirode Maasai Mara, površine 320&nbsp;km², a u kojem je lov dozvoljen (?), a postoji i mogućnost obilaska balonom. U ovom području živi 70 vrsta velikih sisavaca i oko 500 vrsta ptica. 

Klima Serengetija je vruća i suha. Glavna kišna sezona traje od ožujka do svibnja, i kraćim kišama u desetom i jedanaestom mjesecu. Temperature na visinama od 920 do 1,850 metara iznose od 15-25 stupnja celzijusa; najhladnije je od lipnja do listopada, napose navečer.

**Nacionalni park Serengeti** je nacionalni park u Tanzaniji, stvoren još 1951. godine za potrebe očuvanja prirodnog staništa za oko 2 milijuna gnuova, 500.000 thomsonovih gazela, 250.000 zebri, bivola, lavova i drugih životinja. Bez sumnje je jedan od najpoznatijih utočišta divljih životinja na svijetu, koji se prostire na 14.763&nbsp;km² između jezera Victoria na zapadu, jezera Eyasi na jugu, i Doline velike rasjeline na istoku. On je 1981. godine upisan na UNESCO-v popis mjesta svjetske baštine u Africi kao "mjesto gdje se odvija jedno od najdojmljivijih prirodnih događaja na svijetu, godišnja seoba milijuna velikih biljojeda u potrazi za trajnijim izvorima vode, a koje prate njihovi grabežljivci".

Svake godine u svibnju i lipnju velika krda gnuova i zebra se uputi od središnjih ravnica Serengetija prema zapadnim velikim trajnim lokvama vode. Njih prate i manja krda antilopa, elanda i topi gazela, ali i čopori lavova (do 3.500 primjeraka odjednom), pjegavih hijena i šakala, a prije i čopori afričkih divljih pasa (nestali na ovom području 1991.).

Od ostalih sisavaca na ovom području tu su: crni nosorog (jako ugrožen i pretpostavlja se da ih ima tek nekoliko primjeraka), afrički slon (ugrožen i brojao je tek 1.357 primjeraka 1994. god.), leopard, gepard, žirafa, vodenkonj i mnogo vrsta manjih sisavaca.

Predsjednik Tanzanije, Jakaya Kikwete, je 2010. godine predložio izgradnju autoceste kroz NP Serengeti, za koju mnogi smatraju kako bi ona trajno i nepopravljivo ugrozila ekosustav Serengetija. Koncem lipnja 2011. godine vlada je zbog svjetskog medijskog pritiska odustala od izgradnje ceste preko Serengetija, ali će izgraditi cestu uz sam rub parka.


Datoteka:Baloon over Serengeti.jpg|Balon iznad rijeke Grumeti
Datoteka:Serengeti-3.jpg|Akacija u NP Serengeti
Datoteka:Serengeti.JPG|Ravnice Serengetija
Datoteka:Lioness Serengeti September 2006.jpg|Lavica u NP Serengeti
Datoteka:Zebra in the Serengeti Wildebeest Migration.jpg|Velika seoba u Serengetiju


## Izvori

## Vanjske veze
* Službena stranica NP Serengeti
Selous

**Rezervat životinja Selous** je jedno od najvećih zaštićenih područja za životinje na svijetu i najveće u Africi; nalazi se u južnoj Tanzaniji i ima površinu od 44.800&nbsp;km², a zajedno sa okolnim područjem 54.600&nbsp;km². Rezervat je nazvan po Fredericku Selousu, slavnom lovcu i ranom konzervatoru divljine koji je poginuo u Beho Behou, unutar rezervata, 1917. godine, za vrijeme I. svjetskog rata. 

Njemački upravitelj Hermann von Wissmann je područje Selous proglasio zaštićenim područjem još 1896. godine, a postalo je lovačkim rezervatom 1905. godine. Rezervat Selous je 1982. godine upisan na UNESCO-v popis mjesta svjetske baštine u Africi kao "golemo odručje divljine koje je gotovo netaknuto ljudskim djelovanjem".

Najznamenitiji dijelovi rezervata je ušće rijeke Rufiji koja se ulijeva u Indijski ocean nasuprot otoka Mafia, ali i klanac Stiegler koji je dubok 100 i širok 100 metara. Većina parka je prekrivena tipičnom akacijskom savanom, uz vlažna područja i velike Miobo (*[[Brachystegia]]*) šume. Neke od tipičnih životinja u ovom području su: crni nosorog (oko 300-400 primjeraka), afrički slon (31.735 1994. god., najveća populacija u Africi), afrički divlji pas (1.300, jako ugrožen), žirafa (2.200), vodenkonj (oko 27.000 - najveća populacija u Africi), krokodil, leopard, gepard, žirafa, afrički bivol (138.000, najveća populacija u Africi), 350 vrsta ptica i mnogo drugih životinja.

U rezervatu ne postoje trajna ljudska naselja i nije dozvoljena gradnja, a svaki ulazak ljudi strogo kontrolira Tanzanijsko ministarstvo prirodnih resursa i turizma. Većina rezervata je lovačko područje u kojemu djeluje nekoliko privatnih lovačkih agencija koje imaju koncesiju na određeno područje. No, jedno veliko područje na sjeveru, uz rijeku Rufiji, je rezervirano samo za fotografski safari. U ovom području uz rijeku i njezina jezera, nalaze se brojni kampovi i bungalovi, a većina turista i lovaca pristiže lošim automobilskim putom ili privatnim zrakoplovima iz Dar es Salaama. Iako je broj divljih životinja u rezervatu velik, njihova gustoća je manja nego u sjevernim zaštićenim područjima Tanzanije.

Raširen krivolov je izazvao dramatičan pad divljih populacija, osobito slonova i nosoroga čiji brojevi su pali za gotovo 90 posto od 1982. godine, kada je mjesto upisano na popis svjetske baštine, zbog čega je 2014. god. upisan na popis ugroženih mjesta svjetske baštine

## Izvori

## Vanjske veze
* Karta Rezervata Selous
* Human - Elephant conflict: Rapid Response Facility awards emergency grant to the Wildlife Conservation Society of Tanzania
Aldabra

**Aldabra** je po površini kopna (155&nbsp;km²) drugi po veličini atol na svijetu (poslije Kiritimatija). Ovaj koraljni otok u Indijskom oceanu upravno pripada Sejšelima, ali je bliži afričkom kopnu, 426&nbsp;km sjeverozapadno od Madagaskara i isto toliko sjeveroistočno od Komora. 

Aldabra se sastoji iz četiri otoka u pravcu kazaljke na satu: *Picard* ili Zapadni otok (9,4&nbsp;km²), *Polymnie* (4,75&nbsp;km²), *Malabar* ili Srednji otok (26,8&nbsp;km²) i *Grand Terre* (južni otok, 116,1&nbsp;km²). Prostire se 34&nbsp;km u dužinu i 14,5&nbsp;km u širinu, a unutarnja laguna ima površinu od 224&nbsp;km².

Atol je rezervat prirode pod strogim režimom zaštite jer posjeduje jedinstvenu floru i faunu (kao što je aldabraska divovska kornjača, *Aldabrachelys gigantea*) i najvažnije je mjesto gdje golema želva polaže jaja na svijetu. Zbog toga je još 1982. godine upisan na UNESCO-v popis mjesta svjetske baštine u Africi i zaštićen Ramsarskom konvencijom.

Nenaseljen je i iznimno izoliran, te na njemu privremeno obitavaju ribolovci tijekom lova i nekolicina znanstvenika koji se brinu o zaštiti njegovog ekosustava. No, postoji mogućnost izleta na atol za turiste brodom uz strogu pratnju čuvara rezervata.

## Reference

## Vanjske veze
* Aldabra na stranicama Ministarstva okoliša Sejšela   
* Aldabra pomorski program  
* Fotografije životinja s atola Aldabra
;Ostali projekti
Manovo-Gounda St. Floris

**Nacionalni park Manovo-Gounda St. Floris** je nacionalni park u pokrajini Bamingui-Bangoran, Srednjoafrička Republika, u blizini granice s Čadom.

Park se sastoji od tri područja: 
* poplavljena nizina rijeka Bahr Aouk i bahr Kameur na sjeveru je obrasla savanom i na nekim mjestima je depresija, dok na drugim mjestima kamenje prepuno željeza spriječava rast biljaka;
* planinski masiv des Bongo na jugu se sastoji većinom od pješčenjaka i strašno je isječen, te s njega teče pet rijeka prema nizini (Vakaga, Goro, Gounda, Koumbala and Manovo) gdje se ulijevaju u Bahr Aouk i Bahr Kameur; 
* prijelazna blago nagnuta ravnica između prva dva područje je u doba suše mjesto gdje nestaju rijeke s planine.

Nacionalni park Manovo-Gounda St. Floris, osnovan 1979. godine, ima površinu od oko 17.400 km² i upisan je 1988. godine na UNESCO-v popis mjesta svjetske baštine u Africi zbog njegove velike bioraznolikosti. Naime u parku obitavaju mnoge životinje, kao što su: Crni nosorog (*Diceros bicornis*), Afrički slon, Gepard, Leopard, Afrički bivol i Crvenočela gazela (*Eudorcas rufifrons*). Pored ovih u šarku obitava i 320 vrsta ptica od kojih su 25 vrsta grabljivica, uključujući Afričkog orla ribara. 

Zbog nezakonite ispaše stoke i krivolova (osobito slonova, leoparda i krokodila), te slabljenja sigurnosti, park Manovo-Gounda St. Floris je upisan na popis ugroženih mjesta svjetske baštine 1997. godine. Lokalno stanovništvo se ipak trudi i učestvuje u programima obnove prirodnog divljeg života.

## Izvori
Travestija

**Travestija** (italijanski: *travestire* = presvući) jeste vrsta parodije koja se bavi specifično književnim delima, a može se pojaviti u različitim žanrovima. Naime, glavni komični efeki postižu se raskorakom između sadržine i forme, i to uglavnom tako da se šaljive reči i neozbiljni motivi zaodevaju u ozbiljan sadržinski okvir parodiranog dela. Neophodnost da se poznaje parodirano delo, kako bi se parodija razumela, neizostavno sužava krug potencijalne publike. Travestija se ipak ne može uvek jasno razgraničiti od karikature i parodije, s kojima zajedno potpada pod književno-scensku vrstu burleske.

Dok parodija obrađuje neki svoj smešan predmet stilom kakvog ozbiljnog i poznatog dela, travestija zadržava predmet znamenitog dela, ali ga prikazuje smešnim ili apsurdnim stilom. Razlike između parodije, travestije i burleske ipak su više formalne nego suštinske prirode, jer je svim tim formama ismevanja zajedničko karikiranje poznatog sadržaja ili izraza stvaranjem nesrazmere ili između onoga što se hoće i može ili između sredstva i cilja. U evropskoj književnosti poznate su travestije Scarronov *Travestirani [[Vergilije]]* *(Virgile travesti)*, Marivauxov *Travestirani princ* *(Le Prince travesti)*, Blumauerova *Eneida* *(Aeneis)*, a kod nas Kovačićeva *Smrt Babe Čengićanke* (1878) – travestija Mažuranićeva speva *[[Smrt Smail-age Čengića]]*, koja s pravaških nacionalnih pozicija ismejava ilirsku i jugoslovensku ideju karikirajući znamenito Mažuranićevo delo.

## Antika

U grčkoj književnosti posebnu podvrstu predstavljala je mitološka travestija, koja nije parodirala književna dela, nego neki mit ili neku posebnu verziju mita. Kako su grčki tragičari građu za svoja dela crpeli iz grčke mitologije, to često nije moguće utvrditi da li se kod neke travestije radi o parodiranju samog mita ili obrade tog mita kod nekog tragičara ili pak o kombinaciji oba pristupa. Ipak, uopšteno se može reći da je književna travestija bila karakteristična za staru atičku komediju (npr. Aristofan često parodira Euripidove tragedije), dok mitološka travestija preovlađuje u oblicima narodne lakrdije (npr. u mimu i flijačkoj farsi), u Epiharmovoj dorskoj komediji, kao i u srednjoj atičkoj komediji.

U rimskoj književnosti visoko stilizovanu travestiju nalazimo u Senekinoj *[[Apokolocintoza|Apokolocintozi]]* *(Igri o Klaudijevoj smrt)*, koja parodira epsku književnosti i stoji pod uticajem menipske satire. 

## Izvori

* Dragiša Živković (ur.), *Rečnik književnih termina*, Beograd, 1992, str. 100, 879.
Dja

**Dja** ili **Ngoko** je mala rijeka u središnjoj-zapadnoj Africi, duga je 720 km i jednim svojim tokom čini granicu između država Kamerun i Republika Kongo.

Rijeka izvire na jugoistoku Kameruna, kod grada Abong-Mbanga, gdje se uz njezin gornji tok nalazi **Rezervat životinja Dja** koji je osnovan 1950. godine i ima površinu od 5.260 km². On je 1987. godine upisan na UNESCO-v popis mjesta svjetske baštine u Africi kao jedna od najvećih tropskih kišnih šuma u Africi velike bioraznolikosti i broja primata (14) koji tu obitavaju. Park je u potpunosti okružen tokom rijeke Dja (psim na jugozapadnom dijelu rezervata), a duljinom od 60 km njezinog južnog dijela uzdižu se visoke litice kroz koje Dja prolazi u brojnim slapovima i brzacima. U rezervatu obitava više od 1.500 vrsta poznatih biljaka, te 107 vrsta sisavaca i 320 vrsta ptica. Pet vrsta primata je jako ugroženo: zapadni nizijski gorila (*Gorilla gorilla gorilla*), čimpanze, mandril (*Mandrillus sphinx*), dril (*Mandrillus leucophaeus*) i bjelovrati mangabej (*Cercocebus atys*). 

Dalje njezinim tokom prema jugoistoku, rijeka Dja prolazi pored Moloundoua gdje je plovna manjim brodovima, te se kod mjesta Ouessoa (Republika Kongo) ulijeva u rijeku Sangha

Svake godine lovokradice putuju nizvodno rijekom Dja u područje Nacionalnog parka Nki (Kamerun) koji je obilat slonovačom.

Ugroženi primati u Rezervatu životinja Dja:


Datoteka:Bristol.zoo.western.lowland.gorilla.arp.jpg|Zapadni nizijski gorila
Datoteka:Schimpanse_Zoo_Leipzig.jpg|čimpanze
Datoteka:Barcelona.Zoologico.Mangabey.Gris.jpg|Bjelovrati mangabej
Datoteka:Mandril.jpg|Mandril
Datoteka:Drill_Lincolnparkzoo.jpg|Dril


## Izvori
Valle de Mai

**Vallée de Mai** je rezervat prirode u središtu otoka Praslin u Indijskom oceanu (Sejšeli). Uglavnom ga čini šuma endemskih palmi coco de Mer (oko 5.000 primjeraka), kao i drugih pet endemskih palmi. Coco de Mer ima najveće sjemenke u svijetu biljaka, a listovi joj imaju promjer do 6, i duljinu do 14 metara.

Granitno tlo otoka Praslina je staro oko 650 milijuna godina (prekambrij), a krajolik Valle de Mai je ostatak prašume koja je postojala u vrijeme dok je otok bio dio Gondvane. Milijuni godina izolacije Sejšela su doveli do razvitka jedinstvene bioraznolikosti, koja se nigdje ne može bolje vidjeti nego na Valle de Mai. Šuma je do 1930-ih bila nedirnuta, a tada je postala privatni botanički vrt s mnogim drugim biljkama koje su uvedene. God. 1945. vlada ga je otkupila i od tada pokušava izbaciti ne-autohtone biljke i vratiti ga u izvorni oblik. Šuma je postala rezervatom prirode 18. travnja 1966. godine, i to kao jedan od najmanjih na svijetu, površine svega 20 hektara. God. 1983. rezervat prirode Valle de Mai je upisan na UNESCO-v popis mjesta svjetske baštine u Africi kao "prirodna šuma palmi u gotovo izvornom obliku".

U rezervatu Valleé de Mai obitavaju i jedinstvene vrste ptica (endemski kosovi i papige kao što je Sejšelska crna papiga (*Coracopsis nigra barklyi*) ili Mala vasa papiga, *Coracopsis nigra*), sisavaca (npr. šišmiš Sejšelska leteća lisica), školjkaša, puževa i reptila (nekoliko vrsta endemskih macaklina).

U Rezervatu postoji put koji ga okružuje i vodi do slapa u središtu, te potok koji ga presijeca. Turisti za 25 € (od 2009.) mogu proći kroz cijeli park do uzvišenja s kojega se pruža najbolji pogled na cijeli krajolik. Strogo je zabranjeno ostavljanje bilo čega u rezervatu, ali i uzimanje bilo čega iz rezervata.


Image:Valleé de mai2.jpg|Panorama Vallée de Mai
Image:Seyshelles,Praslin Island - Valle de Mai National Park by J. Strzelecki.JPG|Vrste palmi u rezervatu
Image:Seychellen praslin vallee de mai.jpg|Posjetitelji u rezervatu
Image:Cocodemerforest.jpg|Prolaz kroz šumu


## Izvori

* Friedemann Bedürftig, *100 Weltwunder*, Neumann & Göbel Verlagsgesellschafts mbH, 

## Vanjske veze
* WCMC podaci o Valle de Mai 
* Članak o rezervatu prirode Vallée de Mai  
;Ostali projekti
Koutammakou

**Koutammakou** je područje od 500 km² u pokrajini Kara, na sjeveroistoku Togoa, u blizini granice s Beninom. Tu obitava narod Batammariba (također poznat i kao Tamberma, Tammari ili Somba), čije su glinene kružne kuće sa slamnatim stožastim krovovima (*Takienta*) postali simbol Togoa.

Mnoge kuće imaju dva kata, neke imaju ravne glinene krovove, a one sa žitnicama imaju primitivne kupole. Neke od kuća imaju tornjeve i odražavaju društvenu strukturu zemljoradnika povezanih sa šumom. Grupirane su u sela koja imaju ceremonijalne prostore, izvore, te svete stijene ili druga sveta mjesta za ceremonije inicijacije.

Iznutra razina prostora često se artikulira kroz kombinaciju stupova i greda koji uz potporu susjednih zemljanih spojenih zidova podržavaju pod kata. Gornji kat, na koji se penje zemljanim stubama ili ljestvama, služe različitim funkcijama (sušenje žita, smočnica, spavanje), kao i eventualni otvoreni prostori i zatvorene komore (npr. za kuhanje, ili sklanjanje stoke noću).

Ispred kuća se nalaze čunjasti simboli plodnosti od gline koji su služili kao svetišta, te su posvećeni nekim božanstvima, precima, divljim igrama ili različitim duhovima. Često imaju neke otvore na razini tla, ili na vrhu.

Kulturni krajolik Koutammakoua je upisan na UNESCO-v popis mjesta svjetske baštine u Africi jer je "u ovom krajoliku priroda snažno povezana s društvenim ritualima i vjerovanjima, što svjedoči sklad nastambi naroda Batammariba s njihovim prirodnim krajolikom".


Datoteka:Benin_Tata_Somba.JPG|Somba kuća (*Tata Somba*) 
Datoteka:Togo Taberma house 07.jpg|Batamarriba kuća (*Takienta*) 
Datoteka:Togo Taberma house 08.jpg|Ulaz u Tata Somba kuću s oltarima
Datoteka:Togo Taberma house 02.jpg|Tata Somba kuća sa žitnicom
Datoteka:Togo Taberma house 04.jpg|Kuća s višestrukim oltarima


## Vanjske veze

* Fotografije na ourplaceworldheritage.com  
* Narod Tata Somba
Arijadna (razvrstavanje)

**[[Arijadna]]** je boginja iz grčke mitologije

**Arijadna** može da ima i ova značenja:
* Arijadna Oliver - izmišljena ličnost iz romana Agate Kristi
* Arijadna (leptir) - rod leptira
* Arijadna (carica) - Vizantijska carica iz 5. veka
* Arijadna na Naksosu - opera Riharda Štrausa
* Arijadna (drama) - drama Ivana Gundulića
Puppy Linux

**Puppy Linux** je malena Linux distribucija fokusirana na lakoću i jednostavnost korištenja. Cijeli sustav se može pokrenuti iz RAM-a, čime boot medij može biti uklonjen nakon podizanja sustava. Aplikacije kao što su AbiWord ( besplatni program za obradu teksta), Gnumeric (proračuni,tabele), MPlayer (besplatni multimedijski player) uključene su, kao i širok izbor web preglednika koji mogu biti instalirani. Distribucija je izvorno razvijena od strane Barryja Kaulera. Trenutačno Kauler razvija novi način izgradnje operativnog sustava nazvan Woof. Ovaj alat može izgraditi Puppy Linux distribuciju iz binarnih paketa drugih Linux distribucija.

## Osobine

## Korisničko sučelje

## Paketi i upravljanje distribucijama

## Varijante

## Historija

**Puppy 1** se sa lakoćom koristio i na starom hardware-u(npr Pentium / 32 MB RAM), za novija računala bolja je bila verzija korištenja sa USB stick-a(no zahtijevala je podizanje sustava pomoću floppy diska). Postojala je i mogućnost zajedničkog korištenja sa Windows 98 i ME.

**Puppy 2** koristio je Mozilla-baziran SeaMonkey kao primarni web preglednik i e-mail klijent.

**Puppy 3** bio je Slackware 12 kompatibilan.

**Puppy 4** izgrađen je pomoću T2 SDE skripta.

**Puppy 5** baziran je na projektu zvanom Woof, koji pak omogućuje da se Puppy Linux izgradi iz bilo koje druge Linux distribucije.

## Vanjske veze

* Službena stranica 
* Stranica korisničke zajednice
* Puppy Linux FAQ
* Web stranica Barry Kauler-a,Woof project
Dolina spomenika

**Dolina spomenika** (Navaho: *Tsé Biiʼ Ndzisgaii*, dosl. dolina stena) je predeo platoa Kolorado čije su najznačajnije odlike velike stene od kojih najviša dostiže visinu od 300 m iznad površine doline. Nalazi se na severnoj granici Arizone sa južnom Utah-om (koordinate ).

## Galerija

Image:MonumentValley_640px.jpg|Istočna i zapadna „rukavica“
Image:John_fords_point_640.jpg|Pogled sa tačke Džon Ford
Image:Northern_Window_Monumnet_Valley.jpg|Severni prolaz
Image:North_Window_Monument_Valley.jpg|Severni prolaz
Image:USA 10315 Monument Valley Luca Galuzzi 2007.jpg|Totem
Image:The_Thumb_(a_spire_in_Monument_Valley).jpg|Palac
Image:Three_Sisters_(spires_in_Monument_Valley).jpg|Tri sestre
Image:Hogan Navajo (intérieur).JPG|Enterijer „muške“ Navaho kolibe, peć je napravljena od metalnog bureta


## Panorame

## Vanjske veze

* Monument Valley Navajo Tribal Park website 
* Map of Monument Valley 
* Los Angeles Times article about Monument Valley
* American Southwest Guide
* IMDb list of movies and television shows with scenes in Monument Valley
* Column from PopMatters.com on Monument Valley in film
Meteorski krater

**Meteorski krater** je meteoritski udarni krater koji se nalazi oko 69&nbsp;km istočno od Flagstaffa, u blizini Winslowa u severnom pustinjskom delu Arizone. Pošto američki Sekretarijat unutrašnjih poslova imena fizičkih pojava izvodi iz imena najbližeg naselja sa poštom, krater je dobio ime Meteorski krater po obližnjem naselju Mitior. Ovo mesto je ranije bilo poznato kao **Krater iz Đavoljeg kanjona** ili **Đavolji krater**, a fragmenti meteorita se zvanično zovu Meteoriti iz Đavoljeg kanjona. Naučnici nazivaju ovaj krater **Beringerov krater**, u čast Daniela Beringera, koji je prvi predložio da je krater nastao udarom meteora. Krater je u privatnom vlasništvu Beringerove porodice.

Uprkos svojoj važnosti za geologiju, krater nije zaštićen kao nacionalni spomenik, jer taj status zahteva da zemljište bude u vlasništvu države. Dobio je status Nacionalne prirodne znamenitosti u novembru 1967.

Meteorski krater leži na nadmorskoj visini od oko 1.740 m iznad nivoa mora. Ima oko 1.200 m u prečniku, dubok je oko 170 m, i okružen je prstenom, koji se diže 45 m iznad okolne ravnice. Centar kratera je ispunjen sa 210–240 m prašine i krhotina. Jedna od interesantnih karakteristika kratera je njegov kvadratni oblik, za koji se smatra da je izazvan već postojećim pukotinama na tlu na mestu udara.

## Reference

## Literatura
* 

## Vanjske veze

* Barringer Crater official site
* Meteor Crater Visitor Center&nbsp;– official site
Ella Fitzgerald

**Ella Fitzgerald** (, 25.4. 1917. - , 15.6. 1996.), američka pjevačica jazz muzike.

Bila je siroče, te je deo đetinjstva provela u sirotištu. Arie Hendrix, kći Johna Hendrixa, reći će da je Ella bila drago, stidljivo i pažljivo stvorenje, zbog čega će biti omiljena. Imala je fleksibilan glas, pa je mogla pjevati blues, soft jazz i be-bop, te imitirati životinje i pojedine muzičke instrumente.

Sarađivala je sa nizom velikana muzike, a često je nastupala s Louisom Armstrongom, sa triom O. Petersona i drugima. Gostovala je širom svijeta te svojim osebujnim i vrlo izražajnim pjevanjem postala uzorom u interpretacijama bluesa i be-bopa.

Osvojila je čak 13 Grammya, u karijeri dugoj čak 55 godina. Raspon glasa bio joj je čak 3 oktave.

Umrla je od posljedica dijabetesa.
Lana Del Rey

**Elizabeth Woolridge Grant** (New York City, 21.6.1985.) poznatija pod scenskim imenom **Lana Del Rey**, američka pjevačica i kantautorica.

Njeno umjetničko ime spoj je imena američke glumice Lane Turner i Fordovog tipa automobila *Del Rey*, samu sebe naziva "gangsta Nancy Sinatra". Kao muzičke uzore navodi Bruce Springsteena, Thomas Newmana i Kurt Cobaina.

Lanina glazba je poznata po filmskom zvuku i njegovim referencama s različitim aspektima pop kulture, osobito iz 1950-ih i 1960-ih godina. Najpoznatiji singlovi *Video Games*, *Blue Jeans*, *Born to Die*.

## Biografija
Lana Del Rey rođena je u New York City. Kćerka je Rob Granta, milionera i investitora i Pat Grant. Ima sestru Caroline "Chuck" Grant i brata Charlie Grant.

2008. godine je izdala prvi EP pod nazivom *Kill Kill*. 2010. godine izdaje prvi studijski album *Lana Del Ray* za nezavisnu izdavačku kuću. Album je nakon kratkog perioda iz neraźašnjenih razloga povučen iz prodaje.

2011. godine potpisuje ugovor za Stranger Records i objavljuje debi singl *Video Games*. U oktobru 2011. potpisuje sa Interscope Records i najavljuje za januar 2012. godine album *Born to Die*.

## Privatni život
Lana Del Rey je za magazin GQ izjavila da je bila ovisnik o alkoholu, sa 14 je prvi put bila na odvikavanju.

Del Rey na lijevoj ruci ima tetovažu slova "M", kao uspomenu na nanu Madeleine, kao i riječ "raj". Na desnoj ruci ima istetoviran tekst "ne vjeruj nikome". Na prstu desne ruke ima istetovirane riječi "umrijeti mlad".

## Studijski albumi
* *Lana Del Ray A.K.A. Lizzy Grant* (2010.)
* *Born to Die* (2012.)
* *Paradise* (2012.)
* *Ultraviolence* (2014.)
* *Honeymoon* (2015.)
* *Lust For Life* (2017.)
**Norman F****** Rockwell* (2019.)
* *Violet Bent Backwards Over the Grass* (2020.)
* *Chemtrails over the Country Club* (2021.)
* *Blue Banisters* (2021.)
* *Did You Know That There's a Tunnel Under Ocean Blvd* (2023.)
* *Lasso* (2024.)

## Reference

 
 
 
 
Love, the law, and Lana Del Rey


## Vanjske veze

* lanadelrey ''Official Website''
* Lana Del Rey Fan
Servisi Interneta

**Servisi Interneta** su skup komunikacionih protokola koji se koriste na Internetu i drugim sličnim mrežama. Oni su široko poznati kao TCP/IP, što je ime dva najvažnija protokola među ovim standardima. Moderno IP umrežavanje predstavlja sintezu više razvojnih struja čija evolucija je započela 1960-ih i 1970-ih, naime Internet i lokalne mreže.

Princip rada Interneta sličan je, upravo, principu rada telefonskih sistema. Dok oni, koristeći telefonske linije prenose glas, Internet ih koristi za prijenos informacija. Uz pomoć telefonske linije i modema (uređaj koji digitalne signale iz računara pretvara u analogne, koji su pogodni za prijenos putem telefonske linije. Prilikom prijema podataka, modem obavlja inverzan posao, jer iz modulisanog izdvaja digitalne signale koje prosljeđuje računaru, računar poziva Internet servis provajdera, nakon čega se vrši povezivanje na Internet. Konektujući se na mrežu svih mreža, računar i sam postaje deo mreže.

Popularnost Interneta ogleda se u činjenici da broj korisnika raste nevjerojatnom brzinom, tako da svi podaci o eventualnom broju računara i korisnika veoma brzo zastarijevaju. Što se tiče servisa Interneta, njihov tačan broj ne može se precizno odrediti, iz prostog razloga što su neki od njih tokom razvoja mreže bili veoma popularni, a potom nestali.

Servisi Interneta se mogu svrstati u pet kategorija: 
* javne (web, news, razgovor putem Interneta)
* osnovne (e-mail, telnet, ftp)
* sigurnosne (PGP, SSH, Kerberos)
* sistemske (Ping) i 
* servise za pretraživanje (Veronica, Netfind, WAIS)

## Povezano
* Google
* Internet
* Razvoj internet softvera
* HTML
* Web dizajn
* Internet marketing
* Virtualna privatna mreža
* Pristup Internetu
* SEO
Monolog

**Monolog** je govor kojeg daje jedna osoba iznoseći pri tome vlastite misli naglas ili obraćajući se direktno publici, čitaocu ili liku.

## Upotreba monologa

Najčešće se javlja u dramama, animiranim crtanima i filmu. Također je moguće monologom nazvati i pjesmu koja je govor ili misli jedne osobe.

Monolog se često javlja u operskim arijama, recitalima ili drugim đelovima koji imaju funkciju sličnu onoj govornim monolozima u pozorištu.

Često postoje i u modernoj prozi 20. vijeka. U modernim vremenima monolog se koristi i kao i komični elemenat na bini i televiziji.

Ako lik govori monolog nije potpuno neophodno da bude sam na bini (ili u filmskoj sceni) ali niko od ostalih učesnika ne progovara.

## Tipovi dramskog monologa

U drami postoje dva glavna tipa monologa:

* *Eksterni monolog*: kada se glumac obraća ili drugoj osobi koja se trenutno ne nalazi na sceni ili publici.

* *Interni monolog*: kada glumac priča kao da se obraća samome sebi. To je introspekcija koja gledaocima otkriva unutrašnje motive. Često se koristi i u tehnici "lavina misli" (stream of consciousness).

Ako je glumac sam na bini monolog se može nazvati i *"solilokvij"*. Ovaj tip monologa se često koristi za izražavanje misli i ośećanja samog lika bez uvođenja treće osobe kao naratora. Solilokvij ne čuju ostali likovi iako se možda izgovara i ispred njih samih.

Pisani monolozi mogu imati i uputstva o načinu izvođenja i uređenju scene koje se nalazi na samom početku. 

Monolog je bio značajna karakteristika francuske klasične drame. Monolozi Racinea su jako cijenjeni među francuskim glumicama.

Posebna vrsta monologa je *"dramski monolog"* koji ne treba mješati sa monologom koji se pojavljuje u drami. Naime, ovđe pjesnik iznosi poglede govornika, to je lika, obraćajući se slušaocu koji u pjesmi ne odgovara. Ovu tehiku je u najvećoj mjeri razvio Robert Browning. Govornik u pjesmi uopćeno govori o nekoj temi ali spontano otkriva i svoje karakterne crte. Ovako pjesnik ima mogućnost da izloži svoju temu u direktnoj konverzaciji sa čitaocem ili stavlja čitaoca na mjesto lika kojem se govornik obraća. Ovakva poezija kombinuje dramatski uticaj monologa sa bine sa sugestivnom upotrebom jezika. Na pisanim stranicama koje omogućavaju da se riječi ponovo isčitavaju i pomno analiziraju postoji mogućnost da se iznesu dublja značenja riječi.

Pojam "monolog" se također koristi za *narativni stih*, koji je ponekad komičan, ali obično dramatičan ili sentimentalan, i koji se najčešće izvodio u muzičkim salama i na kućnim zabavama u kasnim 19. vijeku i ranom 20. vijeku. Poznati primjeri uključuju: Zeleno oko žutog boga i Božićni dan u radionici.
Bali-beg Malkočević

**Bali-beg Malkočoglu** (*Bali-paša* 1495.—1548.) bio je paša i komornik Sulejmana Veličanstvenog. Pokazao je veoma izuzetna dostignuća u Mohačkoj bitki 1526.. Bali-beg je poreklom iz Bosne i Hercegovine.

## Vanjske veze
* stambul4you: „Mečet Bali-Paši“ , pristup 9.7.2013
Romb

Romb je četvorougao kome su sve stranice jednake.

**Teorema:** 

# Romb je paralelogram te ima sve osobine paralelograma;
# Prave koje sadrže dijagonale romba su osi simetrije;
# Dijagonale su mu normalne i polove njegove uglove;
Presek dijagonala romba je centar upisane kružnice. Romb u opštem slučaju nema opisanu kružnicu, osim kvadrata koji je specijalni  slučaj romba kome su svi uglovi pravi.

## Formule
Himen

**Himen** je dio vanjskih ženskih polnih organa. Nalazi se izvan same vagine, odnosno u njenom početnom dijelu. On predstavlja tanki sloj tkiva koji prekriva otvor vagine. To se dešava zbog toga što tokom fetalnog razvoja ne postoji vaginalni otvor, tako da se prilikom njegovog formiranja sloj koji ga je prekrivao nepravilno podijeli prije rođenja i tada nastaje himen. 

Neke djevojčice se rađaju bez njega jer se kod njih potpuna podjela dogodila u materici. Mnoge djevojčice ga nesvjesno pocijepaju tokom jahanja konja, sportskih aktivnosti, stavljanja tampona ili masturbiranja. Pri tom one ne moraju da znaju da se to dogodilo jer može biti malo ili nimalo krvi ili bolova prilikom njegovog pucanja. Ostaci himena su obično prisutni dok žena ne rodi prvo dijete vaginalnim putem.
Behar

**Behar** (turski *بهار* ‎(bahâr), perzijski *بهار* ‎(bahâr)) je naziv za cvijeće drveća iz roda *[[Prunus]]* i nekih drugih biljaka koje pośeduju slično cvijeće za kratko vrijeme tokom proljeća. Behar može biti bijele ili roza boje u zavisnosti od vrste drveta. Behar od nektarina, breskvi, višnji i nekih badema je najčešće roza boje, a behar od šljiva, jabuka, nekih višnji i većine badema je bijele boje.

Uloga behara je da proizvede polen i privuče pčele da se izvši polenizacija potrebna za reprodukciju i proizvodnju voća.

Drveće behara u proljeće i karakteristično je još po tome što prilikom vjetra latice behara se lako otkidaju i padaju na tlo i tako okružuju tlo oko drveta. Po ovoj karakteristici se razlikuju drveća koja beharaju od drugog drveća.
Artritis

**Artritis** (grč. *arthros* = zglob) jest upalna bolest koja najčešće zahvata zglobove, to je smatra se **upalom zglobova**. U engleskoj literaturi pojam *arthritis* podrazumijeva potpuno drugo stanje, odnosno bolest, koji bi značio *degenerativne promjene* - artroze, što odgovara engleskom pojmu *[[osteoartritis|osteoarthritis]]*. Dok su artroze *hladna* stanja zglobova, pri kojima dolazi do trošenja zgloba, *upalna* stanja povezana su sa zagrijavanjem, nateknućem i crvenilom.

## Podjela
U principu, vrste artritisa dijele se u zavisnosti od njegovog uzroka. Akutni i opasna vrsta oboljenja je bakteriološki artritis, koji se može dokazati klicama u zglobu. Po područjima koja zahvata, artritis se može podijeliti na monoartritis (oboljenje samo jednog zgloba), oligoartritis (nekoliko zglobova) i poliartritis.
Kolonoskopija

**Kolonoskopija** je endoskopska dijagnostička metoda pomoću koje se vrši pregled debelog crijeva i završnog dijela tankog crijeva. Ova metoda se sprovodi uz pomoć CCD (Čip) kamere ili sa fiberoptičkim endoskopom na fleksibilnoj cijevi dužine 130&nbsp;cm, debljine do 13&nbsp;mm, koja se plasira kroz anus. Na suprotnom kraju aparata nalazi se ručka sa komandama uz pomoć koje se vrši upravljanje vrhom aparata. Na monitor se prenosi slika visoke rezolucije koja omogućuje da se primjete najmanji detalji i najsitnije promjene.

## Indikacije za primjenu metode
Kolonoskopija je neizostavna metoda kod sumnje na rak debelog crijeva, upalne bolesti crijeva, gastrointenstinalnih krvarenja nepoznate etiologije kao i preventivna metoda kod osoba koje spadaju u rizičnu grupu za dobijanje raka debelog crijeva.
Pored toga što služi kao dijagnostička metoda, pri kolonoskopiji se mogu odstraniti i polipi uz pomoć elektroomči, i na taj način neoperativnim putem spriječiti razvoj raka debelog crijeva.

## Način primjene

Ovaj zahvat je veoma kompleksan i zahćevan te ga stoga mogu izvoditi samo veoma iskusni i vješti ljekari-endoskopičari. Prije primjene ove metode neophodno je prpiremiti debelo crijevo za pregled. Osoba na kojoj će metoda biti primjenjivana izvršiće propisane pripremne radnje koje traju od 12 do 18 sati, koje se sastoje od držanja odgovarajuće dijete. Najčešće se osobi naloži da 12 do 18 sati u organizam unosi samo vodu i tekućine koje ne sadrže vlakna. Pored toga mogu se prepisati i purgativi. Također može biti zamoljena da se suzdržava od upotrebe Aspirina ili drugih medikamenata koji u svom sastavu imaju salicilate da bi se spriječilo moguće krvarenje u toku primjene metode ili kasnije. Prije same kolonoskopije osobi se daje lijek kojim se opušta crijevo i ujedno smanjuju bolovi, čime se pretraga čini manje neugodnom, a u nekim centrima se ova metoda izvodi pod kratkotrajnom anestezijom.

## Prednosti i nedostaci

Ova metoda najobjektivnije i sa visokim stepenom sigurnosti pruža mogućnost postavljanja dijagnoze, uvidom u zid i šupljinu debelog crijeva. Ukoliko se izvodi od strane stručnog i iskusnog endoskopičara, ova metoda je vrlo rijetko udružena sa komplikacijama. Svega 0.2% je rizik od težih povreda pri ovom zahvatu. Tu spadaju rupture i pucanje debelog crijeva, što zahćeva hitnu hiruršku intervenciju, zatim po život bezopasna krvarenja koja se riješavaju u toku samog zahvata kauterizacijom ozlijeđenog krvnog suda, te rijetko rupture jetre. 
Pored toga ovaj pregled je nelagodan za pacijenta što veoma često unatoč velikoj efikasnosti metode ona vrlo često bude odbačena kao opcija kod samih pacijenata.

## Vanjske veze

* http://www.vasezdravlje.com/izdanje/clanak/814/ Vaše zdravlje-Članak o koloskopiji
Ferdinand von Wrangel

**Ferdinand von Wrangel** (ruski: Фердина́нд Петрович Врангель) (Pskov, 9. januar 1776. – Tartu, 6. jun 1870), bio je ruski istraživač, pomorac, baron, admiral, član Ruske akademije nauka iz Sankt Peterburga, i jedan od osnivača Ruskog geografskog društva. Prvi je iscrtao dotad nepoznate obale sjeveroistočnog Sibira.

## Biografija
Ferdinand Wrangel bio je germanskog aristokratskog porijekla, njegov djed doselio se iz Danske i postao komornik na ruskom dvoru, a otac artiljerijski oficir. Wrangel je završio Rusku carsku pomorsku akademiju 1815. nakon tog je sudjelovao u ekspediciji Vasilija Golovnina na plovidbi oko svijeta brodom *Kamčatka* od 1817. do 1819. godine. Nakon tog je od 1820. do 1824. istraživao obale sjeveroistočnog Sibira. A od 1825. do 1827. vodio je drugu rusku ekspediciju na plovidbu oko svijeta brodom *Krotki*. Od 1829. do 1835. bio je gubernator tada ruske Aljaske, a u periodu od 1840. do 1849. predsjednik Rusko-američke kompanije. Nakon tog je od 1855. do 1857. bio ministar mornarice, u penziju je otišao 1864. Žestoko je protestirao kad je carska vlada 1867. prodala Aljasku Sjedinjenim Američkim Državama. Po njemu je nazvano puno mjesta, otoka i planina, između ostalog Wrangelov otok u Arktičkom oceanu ispred sjeveroistočne obale Sibira, i vulkanski planinski masiv Wrangell na Aljasci.

## Izvori

## Vanjske veze

* ''Ferdinand Petrovich Wrangel'' na portalu Encyclopædia Britannica
Sweethearts (mjuzikl)

***Sweethearts ***() je američki kazališni mjuzikl, odnosno opereta za koji je muziku komponirao Victor Herbert, libreto Robert B. Smith, a dijaloge i radnju Harry B. Smith i Fred DeGresac, te koja je premijerno izvedena 1913. godine. Radnja je smještena u fiktivnu državu Ziliniju čija je princeza, sklanjajući se pred ratom, kao dijete skrivena u porodici običnih pralja.

Sweethearts je 1938. bila adaptirana u istoimeni film, poznat kao prvi cjelovečernje ostvarenje u boji studija MGM.
Sweethearts (film, 1938)

***Sweethearts*** () je američki filmski mjuzikl snimljen 1938. u režiji W. S. Van Dykea, poznat kao prvo cjelovečernje ostvarenje studija MGM u boji.

Predstavlja adaptaciju istoimene operete Victora Herberta. Scenario je napisala Dorothy Parker, koja je radnju smjestila u suvremeno doba, odnosno stvorila narativni okvir priče u priči, odnosno radnju stvorila oko broadwayskog kazalište koje izvodi originalni *Sweethearts*. Protagonisti - koje tumače Nelson Eddy i Jeanette MacDonald - su dvoje glavnih glumaca i supružnika, koji nakon šestogodišnjog izvođenja predstave nastoje karijeru nastaviti u Hollywoodu.

Sweethearts je postigao komercijalni uspjeh, te je nagrađen s Oscarom za najbolju muziku.

## Uloge
* Jeanette MacDonald ... Gwen Marlowe
* Nelson Eddy ... Ernest Lane
* Frank Morgan ... Felix Lehman
* Ray Bolger ... Hans
* Florence Rice ... Kay Jordan
* Mischa Auer ... Leo Kronk
* Herman Bing ... Oscar Engel
* George Barbier ... Benjamin Silver
* Reginald Gardiner ... Norman Trumpett
* Fay Holden ... Hannah
* Allyn Joslyn ... Dink
* Lucile Watson ... Mrs. Marlowe
* Gene Lockhart ... Augustus

## Reference

## Vanjske veze
* 
*
Fenolftalein

**Fenolftalein** je hemijsko jedinjenje sa formulom C20H14O4. On se često označava sa "**HIn**" ili "**phph**". Često se koristi u titracijama, on je bezbojan u kiselim rastvorima i roze u baznim rastorima. Ako je koncentracija indikatora posebno jaka, on može da izgleda ljubičasto.

U jakim baznim rastvorima, fenolftalein roze boja podleže prilično sporoj reakciji izbleđavanja i on ponovo postaje bezbojan. Ovaj molekul ima četiri forme:

## Sinteza

Fenolftalein se sintetiše kondenzacijom ftalnog anhidrida sa dva ekvivalenta fenola pod kiselim uslovima. Ovu reakciju je otkrio 1871. godine Adolf fon Bajer.

## Upotreba

**Fenolftalein** je indikator koji menja boju u odnosu na sredinu. Ako je sredina kisela, on neće promeniti boju (ostaće bezbojan), a ako je sredina bazna, menjaće boju u ljubičasto.

Fenolftalein je bio korišten duže od jednog veka kao laksativ, ali se sad uklanja sa tržišta laksativa zbog zabrinutosti oko karcinogenosti.

## Reference

## Vanjske veze
Sweethearts

**Sweethearts** može označavati:

* Sweethearts (bend), australijski new soul bend
* Sweethearts (drama), komedija W.S. Gilberta iz 1874. sa pjesmamam Gilberta i Arthura Sullivana
* Sweethearts (mjuzikl), operetea Victora Herberta iz 1913. godine
* Sweethearts (1938 film), američki film iz 1938. godine, adaptacija gore navedene operete; ul. Jeanette MacDonald i Nelson Eddy
* Sweethearts (1997 film), američki film iz 1997. godine, ul. Janeane Garofalo
* Sweethearts (knjiga), punim naslovom *Sweethearts: The Timeless Love Affair Onscreen and Off Between Jeanette MacDonald and Nelson Eddy*; autor: Sharon Rich
* Sweethearts (strip), ljubavni strip koga je izdavao Fawcett Publications od 1948. do 1953. i Charlton Comics od 1954. do 1973.
* Sweethearts (bombvon), bombon u obliku srca
* Sweethearts (TV-igra):
:Sweethearts (TV serija), britanska TV-serija koju je vodio Larry Grayson
:Sweethearts (američka TV serija), američka verzija koju je vodio Charles Nelson Reilly
Vasilij Golovnin

**Vasilij Mihajlovič Golovnin** (ruski: Василий Михайлович Головнин) (selo Guljniki (Rjazanjska oblast), 19. april 1776. – Sankt Peterburg, 11. jul 1831.), bio je ruski istraživač, pomorac, viceadmiral i dopisni član Ruske akademije nauka iz Sankt Peterburga.

## Biografija
Vasilij Golovnin je završio Rusku carsku pomorsku akademiju Kronštat u Sankt Peterburgu 1792. i nakon tog je služio kao dobrovoljac u Kraljevskoj ratnoj mornarici Ujedinjenog Kraljevstva od 1801. do 1805. godine. Kasnije je po nalogu ruskog cara Aleksandra I otplovio 1807. istraživati obale Aljaske, Kurila i Kamčatke. Nakon što je oplovio rt Horn, doplovio je 1809. do Kamčatke. Za vrijeme dok je 1811. istraživao jedan od kurilskih otoka, zarobili su ga Japanci i zadržali pune dvije godine. On je to vrijeme iskoristio i napisao esej *Moje japansko zarobljeništvo 1811–1813*, kog je objavio 1816. godine. Njegovo objavljivanje izazvalo je pojačan interes za tad prilično nepoznati i od Evrope do Amerike izolirani Japan. Ponovno je po nalogu vlade krenuo na plovidbu oko svijeta brodom *Kamčatka* od 1817. do 1819. i tako nastaviti posao kartografiranja obala Kurilskih otoka i Kamčatke. Golovnin je kasnije služio kao šef brodogradnje i načelnik ruske mornarice. Znatno je ojačao rusku mornaricu izgradivši oko 200 novih ratnih brodova, među kojima je bio i prvi parobrod izgrađen u Rusiji. Vasilij Golovnin napisao je dvije knjige; *Putovanje na Kamčatku* (1819) i *Putovanje oko svijeta*.

## Izvori

## Vanjske veze

* ''Vasily Mikhaylovich Golovnin'' na portalu Encyclopædia Britannica
Književni žanr

**Književni žanr** (francuski: *genre littéraire*) jeste književnoteorijska kategorija kojom se označavaju književna dela sa bitnim zajedničkim odlikama. Taj se termin sve češće upotrebljava kao oznaka za tradicionalne kategorije književnih rodova i vrsta. 

Naime, cela se lepa književnost tradicionalno deli na tri književna roda: epsku poeziju (epiku), lirsku poeziju (liriku) i dramsku poeziju (dramu). 

Svaki od ovih književnih rodova deli se dalje na niz književnih vrsta, npr.

* **Epika:** ep, epilij, pripovetka, poema, balada, novela, romansa, roman itd., uključujući u načelu celokupnu prozu osim drame;

* **Lirika:** ljubavna pesma, opisna pesma, rodoljubiva pesma, elegija, ditiramb, socijalna pesma, horska lirika, satirična pesma itd.;

* **Drama:** komedija, tragedija, satirska igra, lakrdija, flijak itd.

Premda klasicistička teorija književnosti nastoji postaviti oštre granice između pojedinih književnih žanrova, ipak su te granice dosta fleksibilne, a svaki žanr može uključivati i dodatne podvrste. Najzad, svaki je književni žanr, odnosno književni rod ili vrsta, definisan i opštim kulturnim prilikama konkretnog istorijskog perioda u kojem se razvio.
You Can't Take It with You

***You Can't Take It With You*** () je kazališna komedija američkih pisaca Georgea S. Kaufmana i Mossa Harta premijerno izvedena 1936. godine. Radnja prikazuje kako se Tony, sin "pristojne" bogataške porodice Kirby, zaljubi u Alice Sycamore, kći čija se porodica sastoji od "šašavih" ekscentrika, te postupno shvaća kako su Sycamoreovi "normalni", a da je ostatak svijeta lud. Komad je postigao veliki uspjeh, te je 1937. osvojio Pulitzerovu nagradu za dramu. Danas je najpoznatiji kao predložak kao istoimeni film Franka Capre iz 1938. godine, koji je osvojio Oscara.

## Literatura
* 

## Vanjske veze
* 
* 
* [Review by Brooks Atkinson of the original production](http://theater.nytimes.com/mem/theater/treview.html?html_title=&tols_title=YOU%20CAN'T%20TAKE%20IT%20WITH%20YOU%20(PLAY)&pdate=19361215&byline=By%20BROOKS%20ATKINSON&id=1077011432074)
* 1946 ''Theatre Guild on the Air'' radio adaptation at Internet Archive